Šumava

Šumava  ĉeĥe, aŭ Böhmerwald  germane = "Bohemia Arbaro", estas 120 km longa montaro surlime inter Ĉeĥio, Germanio kaj Aŭstrio.
La plej alta monto en Germanio nomiĝas Großer Arber (1456 m), en la ĉeĥa parto la plej alta monto estas Plechý (Plöckenstein, 1378 m).

Foje oni alkalkulas al ĝi alian montaron nord-okcidente de ĝi, 80 km longan, kiu ĉehe nomiĝas Český Les (Bohemia arbaro), germane Oberpfälzer Wald (Supra-Palatinata Arbaro).

En la ĉeĥa parto troviĝas samnoma nacia parko.
La Bohemia Arbaro estas populara regiono por sportemuloj kaj naturŝatantoj.

 Geografio 

La Bohemia Arbaro etendiĝas pli-malpli de Česká Kubice/Furth im Wald nord-okcidente al Vyšší Brod sud-oriente (ĉ. 120 km). Ĉe ambaŭ finoj estas vojaj ligoj inter la najbaraj landoj: transirejo Česká Kubice/Furth im Wald inter Ĉeĥio kaj Germanio resp. Studánky/Weigetschlag inter Ĉeĥio kaj Aŭstrio. Inter tiuj du lokoj estas nur du vojaj ligoj tra la Bohemia Arbaro: Ĉe Železná Ruda/Bayerisch Eisenstein kaj ĉe Strážný/Philippsreut. Ĉe Česká Kubice kaj Železná Ruda estas ankaŭ fervojoj.

La germana parto apartenas preskaŭ tute al Malsupra Bavario, kun anguleto en Supra Palatinato. La aŭstra parto apartenas al Malsupra Aŭstrio. La ĉeĥa parto dividiĝas inter Sudbohemia regiono (distrikto Prachatice) kaj Regiono Plzeň (distrikto Klatovy).

Meze de la Bohemia Arbaro fontas Řasnice, Varma Vultavo kaj Malvarma Vultavo, kiuj kune formas la riveron Vultavo. Tiu fluas tra la suda parto de la Bohemia Arbaro kaj tie formas la bar-lagon Lipno.

 Turismo 
Ekzistas biciklovojo  inter Gerlova Huť - Nová Hůrka - Prášily - Srní. Tiu vojo estas parto de biciklovojo nombro 33.

Informobroŝuro

 Vidu ankaŭ 
 Reĝoj de Šumava
 Reĝa arbaro
 Lusena valo
 Pleĥa lago
 Trilanda punkto en Šumava inter Aŭstrio, Ĉeĥio kaj Germanio

 Eksteraj ligiloj 

Informa retpaĝaro pri Šumava ĉeĥe, germane
Nacia parko Šumava
Fotogalerio 
Aktuala vetero kaj interretkameraoj en Šumava


Kategorio:Montaroj en Germanio
Kategorio:Montaroj en Aŭstrio
Kategorio:Montaroj en Ĉeĥio
Kategorio:Landlimo de Ĉeĥio kaj Germanio